ఎ.సి.త్రిలోకచందర్

ఎ. సి. త్రిలోక చందర్ (11 జూన్ 1930-15 జూన్ 2016),  ప్రధానంగా తమిళ చిత్రాలలో పనిచేసిన భారతీయ చలనచిత్ర దర్శకుడు, రచయిత.  అతని 1969లో ఇతడు దర్శకత్వం వహించిన తమిళ చిత్రం దైవ మగన్  ఉత్తమ అకాడమీ అవార్డు పోటీకి విదేశీ భాషా చిత్రం విభాగంలో భారతదేశం నుండి నామినేట్ కాబడిన మొదటి దక్షిణ భారత చిత్రం. ఇతడు తెలుగులో రాము, నాదీ ఆడజన్మే, అవేకళ్లు చిత్రాలకు దర్శకత్వం వహించాడు.
జీవిత విశేషాలు
తమిళనాడులోని వెల్లూరు జిల్లా ఆర్కాట్ ప్రాంతానికి చెందిన ఇతని పూర్తి పేరు ఎ. చెంగల్వరాయ ముదలియార్ త్రిలోకచందర్. అర్దశాస్త్ర్రంలో ఎం.ఏ చేసిన త్రిలోకచందర్ సివిల్ సర్వీస్ పరీక్షలు రాయడానికి సిద్ధమవుతూ, సినిమా రంగంలోనికి వచ్చాడు. 1952లో కుమారి సినిమా చిత్రీకరణ సమయంలో  సెట్స్‌లో  ఎ. సి. త్రిలోక చందర్  జూనియర్ అసిస్టెంటుగా పనిచేస్తూ  ఎం. జి. రామచంద్రన్‌కు సన్నిహిత మిత్రుడు అయ్యాడు. నిర్మాత ఎ. వి. మయ్యప్పన్ ఇతడి ప్రతిభను గుర్తించి 1962లో వీరతిరుమగన్ చిత్రంలో  దర్శకుడిగా అవకాశం ఇచ్చాడు. తన తొలి చిత్రం విజయంతో, ఏవీఎం ప్రొడక్షన్స్ ఆధ్వర్యంలో దర్శకత్వం వహించడానికి ఇతనికి అవకాశం లభించింది. 

దానితో 1963వ సంవత్సరంలో  హిందీలో మై భీ లడ్కీ హూ,  తమిళంలో నన్నుమ్ ఒరు పెన్  ఏకకాలంలో ద్విభాషా చిత్రంగా రూపొందించాడు.  నన్నుమ్ ఒరు పెన్ 11వ జాతీయ చలనచిత్ర అవార్డులలో తమిళంలో ఉత్తమ ప్రాంతీయ భాషా చిత్రంగా జాతీయ చలనచిత్ర అవార్డును గెలుచుకుంది.  ఇది ఉత్తమ చిత్రంగా ఫిల్మ్‌ఫేర్  అవార్డును కూడా గెలుచుకుంది. ఈ విజయంతో ఇతడు ఎవిఎం సంస్థలో  దర్శకుడిగా శాశ్వత స్థానాన్ని పొందాడు. ఆ సంస్థ అధిపతి  ఎ. వి. మొయ్యప్పంకు  ఐదవ కుమారుడిలా మెలిగాడు. అతని కుమారుడు ఎం. శరవణన్‌కు సన్నిహిత స్నేహితుడయ్యాడు.

ఏ. వి. ఎం. బ్యానర్  క్రింద యాభైవ చిత్రంగా 1966లో  ఎం. జి. రామచంద్రన్ ప్రధాన పాత్రలో నటించిన అన్బే వా అనే రొమాంటిక్ కామెడీ చిత్రానికి త్రిలోక చందర్ దర్శకత్వం వహించాడు. ఇతడు కె. బాలాజీ నిర్మించిన తంగై (1967) ఎన్ తంబి (1968) తిరుడాన్ (1969)  ఎంగిరుంతో వంథాల్ (1970) మొదలైన చిత్రాలకు కూడా దర్శకునిగా పనిచేశాడు. ఇవి ఇతర భాషలలో విజయవంతమైన చిత్రాల తమిళ పునర్నిర్మాణాలు. ఇతడు శివాజీ గణేశన్ తో  బాబు (1971), జెమిని గణేశన్ తో రాము (1966) వంటి సామాజిక సినిమాలకు దర్శకత్వం వహించడమే కాకుండా ఇరు మలర్గల్ (1967), అన్బాలిప్పు (1969) వంటి శృంగార చిత్రాలతో పాటు అన్బే వా (1966), అన్బే ఆరుయిరే (1975) వంటి శృంగార హాస్య చిత్రాలకు కూడా దర్శకత్వం వహించాడు.

1967లో ఎవిఎం బ్యానర్ నుండి మొదటి ద్విభాషా సస్పెన్స్ థ్రిల్లర్ చిత్రానికి దర్శకత్వం వహించే అవకాశం లభించింది. ఇది తెలుగులో అవేకళ్ళు , తమిళంలో అధే కంగళ్.  శివాజీ గణేశన్, జయలలితలు  జంటగా ఇతడు దైవ మగన్ (1969), ధర్మమ్ ఎంగే (1972), ఎంగిరుంధో వంధాల్ (1970), ఎంగా మామా (1970) ,  అవంతన్ మణిధన్ (1975) అనే  ఐదు చిత్రాలకు దర్శకత్వం వహించాడు.  1985లో రాజేష్ ఖన్నా నటించిన  బాబు చిత్రానికి ఇతడు దర్శకత్వం వహించాడు.  ఇతడు దర్శకత్వం వహించిన మరికొన్ని  తమిళ చిత్రాలలో తిరుడన్, అవల్, ధీర్ఘ సుమంగళి, వసందతిల్ ఒరు నాల్, భద్రకాళి, అన్బే ఆరుయిరే, భారత విలాస్ ఉన్నాయి. తెలుగు, తమిళ, హిందీ భాషల్లో దాదాపు 65 చిత్రాలకు దర్శకత్వం వహించాడు.‘రాము’,‘అవే కళ్లు’,‘నాదీ ఆడజన్మే’చిత్రాల దర్శకుడు ఇక లేరు

ఇతడు తమిళ నటుడు శివకుమార్ (హీరో సూర్య తండ్రి)ని 'కాక్కుమ్ కరంగళ్' ద్వారా పరిచయం చేసాడు. "భద్రకాళి" సినిమా ద్వారా మ్యూజిక్ డెరైక్టర్ ఇళయరాజాని తెలుగు సినిమాకు పరిచయం చేసాడు. మురళీమోహన్, జయప్రద జంటగా నటించిన 'భద్రకాళి'ని డైరెక్ట్‌ చేసిన ఆయన, అదే కాంబినేషన్ లో వచ్చిన మరో చిత్రం 'శాంతి'కి స్ర్కీన్‌ప్లే సమకూర్చాడు.

ఇతడు వారపత్రికలకు చిన్న కథలను వ్రాసేవాడు. ఆలిండియా రేడియోకు నాటకాలను కూడా రాసేవాడు.

 వ్యక్తిగత జీవితం 
త్రిలోకచందర్‌కు ఒక కుమార్తె, ఇద్దరు కుమారులు ఉన్నారు, వీరిలో చిన్నవాడు 2016లో క్యాన్సర్‌తో మరణించాడు.

 మరణం 
త్రిలోకచందర్‌ 2016 జూన్ 15న వయో సంబంధమైన సమస్యలతో  86 సంవత్సరాల వయసులో మరణించాడు.

నినిమాలు
సంవత్సరం.సినిమాభాష.గమనికలు1952కుమారితమిళ భాషసహాయక దర్శకత్వం1960విజయపురి వీరన్తమిళ భాషకథ & సంభాషణ రచయిత1962పార్థాల్ పాసి తీరంతమిళ భాషకథ & సంభాషణ రచయిత1962వీరతిరుమగన్తమిళ భాష1963నానుమ్ ఒరు పెన్తమిళ భాష1964మెయిన్ భీ లడ్కీ హూహిందీ1965నాదీ ఆడజన్మేతెలుగు1965కక్కుమ్ కరంగల్తమిళ భాష1966అన్బే వాతమిళ భాషఅమెరికన్ చిత్రం కమ్ సెప్టెంబర్ రీమేక్1966రాముతమిళ భాష1967తంగైతమిళ భాష1967అత్తే కంగల్తమిళ భాష1967ఇరు మలర్గల్తమిళ భాష1967అవే కల్లూతెలుగు1968రాముతెలుగుఅదే పేరుతో తమిళ చిత్రం రీమేక్1968ఎన్ తంబితమిళ భాష1969తిరుడాన్తమిళ భాషఅదృష్టవంతులు రీమేక్1969దైవ మగన్తమిళ భాష1969అన్బాలిప్పుతమిళ భాష1970ఎంగిరుందో వంధాల్తమిళ భాషఏకకాలంలో ఖిలోనా గా రూపొందించబడింది1970ఎంగా మామాతమిళ భాష బ్రహ్మచారి రీమేక్1971పవిత్ర హృదయాలుతెలుగు1971 బాబుతమిళ భాషఓడయిల్ నిన్ను రీమేక్1972ఇథో ఎంథా దైవమ్తమిళ భాష1972అవాల్తమిళ భాష1972ధర్మమ్ ఎంజీతమిళ భాష1973రాధతమిళ భాష25వ చిత్రం1973సోన్తంతమిళ భాష1973భారత నివాస్తమిళ భాష1974దీర్ఘ సుమంగళితమిళ భాష1975డాక్టర్ శివతమిళ భాష1975అన్బే అరుయిరేతమిళ భాష1975అవంతన్ మణితాన్తమిళ భాషకస్తూరి నివాస రీమేక్1976నీ ఇంద్రీ నానిల్లైతమిళ భాష1976భద్రకాళితమిళ భాష1977పెన్ జెన్మమ్తమిళ భాష1977భద్రకాళితెలుగు1978పైలట్ ప్రేమ్‌నాథ్తమిళ భాష1978వనక్కట్టుకురియా కథలియేతమిళ భాష1980విశ్వరూపంతమిళ భాష1980కాదల్ కిలిగల్తమిళ భాషఘర్ యొక్క పునర్నిర్మాణం 1981లారీ డ్రైవర్ రాజకన్నుతమిళ భాష1982తేరి కసమ్హిందీ1982బావరిహిందీ1982వసంధతిల్ లేదా నాల్తమిళ భాషమౌసమ్ రీమేక్1985బాబుహిందీ1985దో దిలోం కీ దాస్తాన్హిందీ1987కుడుంబమ్ ఒరు కోయిల్తమిళ భాష1987అన్బుల్లా అప్పాతమిళ భాష1988షుక్రియాహిందీ

పురస్కారాలు
ఆయన కెరీర్ లో 5సార్లు 'ఫిల్మ్‌ఫేర్' అవార్డులు, తమిళనాడు ప్రభుత్వ 'కళైమామణి' బిరుదు అందుకున్నాడు. తమిళనాడు ఫిల్మ్‌ ఇన్‌స్టిట్యూట్‌ ఛైర్మన్‌గా నాలుగుసార్లు బాధ్యతలు నెరవేర్చాడు.
మూలాలు

ఇతర లింకులు

వర్గం:2016 మరణాలు
వర్గం:1930 జననాలు
వర్గం:తమిళ సినిమా దర్శకులు
వర్గం:హిందీ సినిమా దర్శకులు
వర్గం:తెలుగు సినిమా దర్శకులు
వర్గం:తమిళనాడు సినిమా దర్శకులు